Diari Oficial de la Generalitat Valenciana


Sumari del DOGV 7242, del 27-03-2014 (2014/2458)

Notificació a la titularitat de l'agència de viatges amb número d'inscripció CV-m660-V de la Resolució de 20 de febrer de 2014, de cancel·lació de la inscripció i baixa en el Registre.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2458


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-m660-V de la Resolució de 20 de febrer de 2014, de cancel·lació de la inscripció i baixa en el Registre. [2014/2458]  
Per no haver sigut possible notificar de manera personal i directa a Peninsular Tours Groups, SL, la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Viatges Giltur es procedix a la seua publicació en el Diari Oficial de la Comunitat Valenciana a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, i se li concedix un nou termini d'un mes.  
  
València, 13 de març de 2014.- La cap del Servici d'Ordenació i Tramitació Turística. Carmen Martínez Aznar.  
  
  
Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 15.06.2004, esta administració turística va procedir a classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m660-V, l'oficina principal de l'agència de viatges Viajes Giltur, situada a València, a l'Av. de la Constitució, número 6, baix, la titularitat de la qual l'exercix Peninsular Tours Groups, SL, (CIF D52608487).  
Per mitjà de publicació en el Diari Oficial de la Comunitat Valenciana, amb data 18.12.2013, es va procedir a notificar que la companyia Assegurances Catalana Occidente, SA, havia comunicat a esta administració turística la seua voluntat de procedir a l'anul·lació de la pòlissa d'assegurança de caució S-51.822.155, subscrita per Peninsular Tours Groups, SL, com a titular de l'agència de viatges Viajes Giltur. La mencionada pòlissa correspon a la fiança que tota agència ha de mantindre en permanent vigència, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el reglament d'Agències de Viatges de la Comunitat Valenciana.  
En la mateixa notificació se li concedia un termini perquè presentara davant d'esta administració la justificació del manteniment en vigor de l'esmentada pòlissa d'assegurança de caució, i se li va advertir que si no ho feia així, d'acord amb el mencionat Decret 20/1997, això era causa de cancel·lació de la inscripció i baixa en el Registre General d'Empreses Establiments i Professions Turístiques.  
Transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2 i) del Decret 209/2004, del Consell, pel qual s'aprova el Reglament de l'Agència Valenciana de Turisme i l'article 21 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
  
  
Cancel·lar la inscripció de l'agència de viatges Viajes Giltur, amb número d'inscripció CV-m660-V, situada a València, Av. Constitució, número 6 baix, la titularitat de la qual ostenta Peninsular Tours Groups, SL, i es procedix a donar-la de baixa en el Registre General d'Empreses, Establiments i Professions Turístiques de la Comunitat Valenciana.  
D'acord amb l'article 10 del Decret 20/1997, la cancel·lació de la inscripció en el Registre d'una agència de viatges implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després de transcorregut un any des que la present resolució siga ferma.  
Basant-se en el que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se una nova comunicació prèvia o declaració responsable d'inici d'activitat fins que no hagen transcorregut tres mesos des de la notificació de la present resolució, que, en este cas, ha d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la llei 3/1998, constituïx una infracció administrativa molt greu l'exercici de l'activitat sense haver comunicat el seu inici de la manera legalment determinada o sense l'habilitació preceptiva per a fer-ho, i pot haver una sanció d'acord amb els articles esmentats, sense perjuí de les responsabilitats penals i civils que se'n deriven.  
  
Contra esta resolució, que no posa fi a la via administrativa, es podrà interposar un recurs d'alçada davant del secretari autonòmic de Turisme i Comerç dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 20 de febrer de 2014.- El director general de Turisme: Sebastián Fernández Miralles.